# אנדרה הענק

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

הבהרה: היאבקות מקצועית איננה ספורט כי אם מופע בידור בעל תסריט ועלילה. המתאבקים הם פעלולנים מקצועיים.

אנדרה רנה רוסימוף
נתונים
שם במה | אנדרה הענק
גובה | 213 ס"מ
משקל | 245 ק"ג בשיאו
תאריך לידה | 19 במאי 1946
מקום לידה |
הופעת בכורה | 1964
תאריך פרישה | {{{תאריך פרישה}}}
אומן על ידי |
עמיתים/סטייבלים | {{{עמיתים/סטייבלים}}}
תרגיל אישי | {{{תרגיל אישי}}}
ליגות בהן התאבק |
הישג שיא בקריירה | {{{הישג שיא בקריירה}}}
אתר רשמי | {{{אתר רשמי}}}

אנדרה הענק (נולד ב-19 במאי 1946, נפטר ב-27 בינואר 1993) היה שחקן ומתאבק מקצועי. הוא נולד בצרפת בשם אנדרה רנה רוסימוף וסבל מהפרעה הורמונלית שגרמה לגופו לגדול באופן חריג. הוא היה אחד המתאבקים הגדולים והאהובים בהיסטוריה וכונה "הפלא השמיני של העולם".

## [עריכה] הקריירה

אנדרה נולד בצרפת להורים מהגרים, מבולגריה ופולין, ועזב את הבית במהלך גיל ההתבגרות כדי להיות מתאבק מקצועי. כאשר החל להתאבק הפריזו משווקי הקרבות בגודלו כדי ליצור הרתעה. הם סיפרו שגובהו הוא 2.20 מטר ולעתים אף יותר, למרות שגובהו הרשמי שנמדד בגיל 24 היה 2.13 מטר. אחת הסיבות לכך הייתה שהם רצו שאנדרה יהיה לאיש הגבוה בעולם, ובאותו הזמן שיחק שחקן הכדורסל קארים עבדול ג'באר שגובהו נמדד כ-2.16 מטר.

את תחילת הקריירה הוא החל בארגונים קטנים במיוחד באזור מונטריאול. ב-26 במרץ 1973 הוא חתם בארגון ה-WWF וקיים את הופעת הבכורה שלו בקרב מבוים נגד דמות המתאבק באדי וולף, במדיסון סקוואר גארדן שבעיר ניו יורק.

באותו הזמן עסק אנדרה גם במשחק והופיע בסדרת הטלוויזיה "איש השישה מיליון דולר" (The Six Million Dollar Man) ובסרט "הנסיכה הקסומה".

### [עריכה] שנות השבעים

דמותו של אנדרה הייתה רווית יחסיר ציבור וסופרלטיבים לרוב. נאמר עליו שהוא מעולם לא ניסה את כוחו האמיתי כי הוא פחד מהנזק שהוא עשוי לגרום. מתאבקים שעבדו איתו מספרים שהוא תמיד היה נוח לעבוד בזירה, לא פגע בהם ואפילו היה קצת מגונן. על פי האחת מהאגדות, אנדרה שתה פעם חבית בירה שלמה ולא השתכר. על פי סיפור אחר, פעם הוא נרדם בלובי של בית מלון ובגלל שאף אחד לא הצליח להרים אותו לחדר הם הביאו שמיכה ללובי וכיסו אותו שם.

הוא היה אחת הדמויות היותר האהובות של שנות השבעים ותחילת השמונים בהאבקות המקצועית. דמותו של אנדרה ב-WWF תויגה כבלתי נוצחת, וכי ההפסד הראשון שלה היה למתאבק טרנס בולה (ששיחק את האלק הוגן), שהיה למתאבק האהוד ביותר באותה תקופה.

אנדרה השתתף במספר רב של עלילות במסגרת ארגון ה-WWF, בהן עומתה דמותו עם דמויות מתאבקים רבים אחרים, כגון איירון שיק, עבדוולה הקצב, סטן האנסן, ארני רד וקילר קאן. היריבות בין דמותו של אנדרה לדמותו של קאן הייתה לאחד משיאי העלילה באותן שנים. רגלו של אנדרה נשברה בתאונה ביתית והלה נאלץ לפרוש לכחצי שנה מעולם ההיאבקות בזמן שהחלים. תסריטאי הארגון ניצלו זאת כדי לקדם את הקרב בין דמותו לבין דמותו של קאן כ"קרב נקמה", כאשר הסיפור שנרקם תיאר כיצד מאמנו של קאן גרם לפציעה.

### [עריכה] שנות השמונים

אנדרה המשיך להיות פופולרי גם בשנות השמונים, על אף שדמויות המתאבקים מולן הופיע השתנו כבר. במקום קאן נבחר לאויבו המשובע המתאבק ביג ג'ון סטאד ודמות מאמנו בובי הינן, שהיה גדל גוף גם הוא, אך לא בממדיו של אנדרה. אנדרה עומת עם דמויות רבות שהשתתפו בעלילה הפתלתלה, שגם הפעם רתמה פציעות אמיתיות ומזויפות של השחקנים לטובת גחמות התסריטאים.

בשנת 1987 החליטו תסריטאי הארגון להפוך את דמותו של אנדרה ל"רעה". על כן צוותה דמותו לדמותו של בובי הינן, שהיה מאמנו של סטאד. שיא העלילה היה כאשר אנדרה חזר להתעמת עם דמותו של טרנס בולה, שהיה ונותר המתאבק הבכיר בארגון. שתי הדמויות הנצות נלחמו זו בזו בקרב מבוים למול אצטדיון הומה קהל בדטריוט. הקרב, שנצפה על ידי אוהדים רבים, נחשב לנקודת מפנה בתחום ההיאבקות וסימל את תחילת "תור הזהב" של המפעל.

דמותו של אנדרה המשיכה להתעמת תדירות עם דמותו של בולה במהלך השנים הבאות. המאבקים בין שתי הדמויות היו למרכז העלילה והקרבות המבוימים שניפקו היו לעתירי רייטינג. דמותו של אנדרה החלה לסוג לקראת סוף העשור, עד אשר פרש סופית מעולם ההיאבקות ב-1991 וחזר לביתו בצרפת.

## [עריכה] מותו

אנדרה נפטר ב-28 בינואר 1993, שבועות ספורים לאחר מות אביו. גופו נשרף ואפרו פוזר בחווה שבבעלותו בצפון קרוליינה. כמה שבועות מאוחר יותר הוקם היכל התהילה של ה-WWF ואנדרה נבחר לראשון להכנס אליו.

## [עריכה] קישורים חיצוניים

- האתר הרשמי
- אנדרה הענק, במסד הנתונים הקולנועיים IMDb (באנגלית)

מקור: http://he.wikipedia.org../../../%D7%90/%D7%A0/%D7%93/%D7%90%D7%A0%D7%93%D7%A8%D7%94_%D7%94%D7%A2%D7%A0%D7%A7.html

קטגוריות: מתאבקים | שחקני קולנוע וטלוויזיה צרפתים | היכל התהילה של ה-WWE

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Dansk
- Deutsch
- Español
- Suomi
- Français
- Italiano
- 日本語
- Nederlands
- Norsk (bokmål)
- Polski
- Português
- Svenska